Uznesenie Krajského súdu Bratislava sp. zn. 6Co/61/2020 z 24. 6. 2020
Uznesenie Krajského súdu Bratislava z 24. júna 2020, sp. zn. 6Co/61/2020, ECLI:SK:KSBA:2020:1418205698.2
Súd: Krajský súd Bratislava
Spisová značka: 6Co/61/2020
ECLI: ECLI:SK:KSBA:2020:1418205698.2
Dátum vydania: 24. 6. 2020
Forma: Uznesenie
Text rozhodnutia
Súd: Krajský súd Bratislava Spisová značka: 6Co/61/2020 Identifikačné číslo súdneho spisu: 1418205698 Dátum vydania rozhodnutia: 25. 06. 2020 Meno a priezvisko sudcu, VSÚ: JUDr. Martin Murgaš ECLI: ECLI:SK:KSBA:2020:1418205698.2 Uznesenie Krajský súd v Bratislave v senáte zloženom z predsedu senátu JUDr. Martina Murgaša a sudcov JUDr. Zuzany Kučerovej a Mgr. Jany Janics Bajánkovej v právnej veci žalobkyne: K. C., C.. X. XX. XXXX, S. N. XXXX, zast. advokátkou JUDr. Evou Krištofiakovou, Zelená 11, Malinovo, proti žalovanej: Generali Poisťovňa, a.s., IČO: 35 709 332, Lamačská cesta 3/A, Bratislava, o zaplatenie 3.622,89 eur s prísl., na odvolanie žalovanej proti rozsudku Okresného súdu Bratislava IV zo 7. novembra 2019 č.k. 40C/72/2018- 174, takto r o z h o d o l : Výrok rozsudku odvolacieho súdu z 3. júna 2020 č. k. 6Co/61/2020-495, ktorým bola žalobkyni uložená povinnosť zaplatiť žalovanej 689,15 eur do 3 dní, sa dopĺňa o slová „od právoplatnosti tohto rozsudku. o d ô v o d n e n i e : 1. Odvolací súd rozsudkom z 3.6.2020 č.k. 6Co/61/2020-495 potvrdil výrok I. napadnutého rozsudku, ktorým bola žalovanej uložená povinnosť zaplatiť žalobkyni sumu 3.622,89 eur, v časti, ktorou bola žalovanej uložená povinnosť zaplatiť žalobkyni sumu 262,04 eur, výrok I. napadnutého rozsudku v časti, ktorou bola žalovanej uložená povinnosť zaplatiť žalobkyni sumu prevyšujúcu 262,04 eur, zmenil tak, že žalobu v tejto časti zamietol, výrok III. napadnutého rozsudku, ktorým bola vzájomná žaloba žalovanej zamietnutá, zmenil tak, že žalobkyni uložil povinnosť zaplatiť žalovanej 689,15 eur do 3 dní a žiadnej zo strán nepriznal na náhradu trov konania. 2. Žalovaná podaním z 18.6.2020 navrhla, aby odvolací súd opravil zrejmú nesprávnosť vyššie uvedeného rozsudku spočívajúcu v tom, že v poradí treťom výroku tohto rozsudku absentuje riadne vymedzenie lehoty, v ktorej má žalobkyňa žalovanej zaplatiť sumu 689,15 eur. 3. Odvolací súd uvedenú zrejmú nesprávnosť opravil postupom podľa § 224 C.s.p. tak, že v poradí tretí výrok svojho rozsudku doplnil o slová „od právoplatnosti tohto rozsudku.“ V poradí tretí výrok rozsudku odvolacieho súdu z 3.6.2020 č.k. 6Co/61/2020-495 v znení tohto uznesenia odvolacieho súdu teda znie takto: „Výrok III. napadnutého rozsudku, ktorým bola vzájomná žaloba žalovanej zamietnutá, sa m e n í tak, že žalobkyňa je povinná zaplatiť žalovanej 689,15 eur do 3 dní od právoplatnosti tohto rozsudku. 4. Toto rozhodnutie prijal senát odvolacieho súdu pomerom hlasov 3:0. Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa ( § 419 C.s.p. ). Dovolanie je prípustné proti každému rozhodnutiu odvolacieho súdu vo veci samej alebo ktorým sa konanie končí, ak a/ sa rozhodlo vo veci, ktorá nepatrí do právomoci súdov, b/ ten, kto v konaní vystupoval ako strana, nemal procesnú subjektivitu, strana nemala spôsobilosť samostatne konať pred súdom v plnom rozsahu a nekonal za ňu zákonný zástupca alebo procesný opatrovník, c/ v tej istej veci sa už prv právoplatne rozhodlo alebo v tej istej veci sa už prv začalo konanie, d/ rozhodoval vylúčený sudca alebo nesprávne obsadený súd, alebo e/ súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces ( § 420 C.s.p. ). Dovolanie je prípustné proti rozhodnutiu odvolacieho súdu, ktorým sa potvrdilo alebo zmenilo rozhodnutie súdu prvej inštancie, ak rozhodnutie odvolacieho súdu záviselo od vyriešenia právnej otázky, a/ pri ktorej riešení sa odvolací súd odklonil od ustálenej rozhodovacej praxe dovolacieho súdu, b/ ktorá v rozhodovacej praxi dovolacieho súdu ešte nebola vyriešená alebo c/ je dovolacím súdom rozhodovaná rozdielne ( § 421 ods. 1 C.s.p. ). Dovolanie podľa § 421 ods. 1 nie je prípustné, ak a/ napadnutý výrok odvolacieho súdu o peňažnom plnení neprevyšuje desaťnásobok minimálnej mzdy; na príslušenstvo sa neprihliada, b/ napadnutý výrok odvolacieho súdu o peňažnom plnení v sporoch s ochranou slabšej strany neprevyšuje dvojnásobok minimálnej mzdy; na príslušenstvo sa neprihliada, c/ je predmetom dovolacieho konania len príslušenstvom pohľadávky a výška príslušenstva v čase začatia dovolacieho konania neprevyšuje sumu podľa písmen a/ a b/ ( § 422 ods. 1 C.s.p. ). Dovolanie môže podať strana, v ktorej neprospech bolo rozhodnutie vydané (§ 424 C.s.p. ). Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii ( § 427 ods. 1 prvá veta C.s.p. ). Dovolanie je podané včas aj vtedy, ak bolo v lehote podané na príslušnom odvolacom alebo dovolacom súde (§ 427 ods. 2 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne / dovolacie dôvody/ a čoho sa dovolateľ domáha /dovolací návrh/ ( § 428 C.s.p. ). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom ( § 429 ods. 1 C.s.p.). Povinnosť podľa ods. 1 neplatí, ak je a/ dovolateľom fyzická osoba, ktorá má vysokoškolské právnické vzdelanie druhého stupňa, b/ dovolateľom právnická osoba a jej zamestnanec alebo člen, ktorý za ňu koná má vysokoškolské právnické vzdelanie druhého stupňa, c/ dovolateľ v sporoch s ochranou slabšej strany podľa druhej hlavy tretej časti tohto zákona zastúpený osobou založenou alebo zriadenou na ochranu spotrebiteľa, osobou oprávnenou na zastupovanie podľa predpisov o rovnakom zaobchádzaní a o ochrane pred diskrimináciou alebo odborovou organizáciou a ak ich zamestnanec alebo člen, ktorý za ne koná má vysokoškolské právnické vzdelanie druhého stupňa ( § 429 ods. 2 C.s.p. ). Dovolanie prípustné podľa § 420 možno odôvodniť iba tým, že v konaní došlo k vade uvedenej v tomto ustanovení ( § 431 ods. 1 C.s.p. ). Dovolací dôvod sa vymedzí tak, že dovolateľ uvedie, v čom spočíva táto vada ( § 431 ods. 2 C.s.p.). Dovolanie prípustné podľa § 421 možno odôvodniť iba tým, že rozhodnutie spočíva v nesprávnom právnom posúdení veci ( § 432 ods. 1 C.s.p. ). Dovolací dôvod sa vymedzí tak, že dovolateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia ( § 432 ods. 2 C.s.p. ).

